laion/Wikipedia-Exotic huggingface dataset:
Outside (אלבום של דייוויד בואי)

Outside (בחוץ) הוא אלבום קונספט של המוזיקאי הבריטי דייוויד בואי שיצא לאור בשנת 1995. במקור, תוכנן האלבום להוות את חלקה הראשון של יצירה שאפתנית בת חמישה חלקים שלבסוף לא יצאה אל הפועל, בשל כך שמו הרשמי של האלבום הוא 1. Outside. התוכנית המקורית שליוותה את הפקת האלבום, הייתה הוצאת אלבום בשיתוף בואי והמוזיקאי בריאן אינו, מדי שנה עד לשנת 1999, וכן מחזה מוזיקלי בברודוויי שיתבסס על שירי האלבומים. שם האלבום השני תוכנן להיות Contamination, ושם השלישי Afrikaan. את חלקי הבס באלבום הקליט הבסיסט הישראלי יוסי פיין, שנבחר על ידי דייוויד בואי במיוחד. דייוויד בואי – שירה, קולות, גיטרה, קלידים, סקסופון. בריאן אינו – סינטיסייזר. ריבס גברלס – גיטרות. יוסי פיין – בס. מייק גרסון – פסנתר כנף. מידע על האלבום Outside באתר MusicBrainz מידע על האלבום Outside באתר AllMusic האלבום Outside באתר Discogs האלבום Outside באתר ספוטיפיי
סנט ז'וזפ ז'ירונה

סנט ז'וזפ ז'ירונה (בקטלאנית: Club Bàsquet Sant Josep Girona) היה מועדון כדורסל ספרדי מהעיר ז'ירונה שבקהילה האוטונומית קטלוניה. בעונתה האחרונה, 2012/2013, שיחקה בליגה הרביעית בספרד. הקבוצה נוסדה בשנת 1962 על ידי רמון סיטייה, והחלה לשחק בליגה השלישית. תוך מספר שנים עלתה לליגה הראשונה בספרד, שאז הייתה ליגה חובבנית. ב-1987 כאשר הוקמה ליגה מקצועית חדשה בספרד, הקבוצה החלה לשחק בה כקבוצה מקצועית מן המניין. תוך פחות מחמש שנים שם הקבוצה שונה לשמה הנוכחי, מועדון הכדורסל ז'ירונה. מאז, הקבוצה לא זכתה בשום תואר ספרדי. אך היא זכתה בתואר האירופאי הראשון שלה בעונת 2006/07 כאשר זכתה בגביע היורוקאפ של פיב"א בניצחונה על אזובמאש מאריופול האוקראינית. בעונה שלאחר מכן הגיעה הקבוצה לגמר גביע יול"ב אך הפסידה לחובנטוד בדאלונה. לפני פתיחת עונת 2008/09 נקלעה הקבוצה לבעיות כלכליות שבעקבותיהן נאלצה לוותר על השתתפותה ביורוקאפ ובלה ליגה. בשנת 2009 החזירה לעצמה הקבוצה את שמה המקורי סנט ז'וזפ ז'ירונה. באפריל 2013 הודיעה הקבוצה שהיא תתפרק בסיום עונת 2012/2013. אולם הבית של הקבוצה הוא פלאו ז'ירונה-פונטז'או, המכיל כ-5,000 מקומות ישיבה. הליגה הקטאלונית: אליפות (2): 1996, 2006 מקום שני: 2007 גביע יול"ב: גמר: 2008 יורוקאפ (פיב"א): זכייה (1): 2007 מדיה וקבצים בנושא סנט ז'וזפ ז'ירונה בוויקישיתוף אתר האינטרנט הרשמי של סנט ז'וזפ ז'ירונה ‏חגי סגל, ספרד: ג'ירונה לא עמדה בתקציב המינימום ולא תשחק בליגת העל, באתר nrg‏, 25 ביולי 2008 ערך זה הוא קצרמר בנושא כדורסל ובנושא ספרד. אתם מוזמנים לתרום לוויקיפדיה ולהרחיב אותו.
יקיר חיפה

אות יקיר חיפה הוא עיטור הוקרה המוענק מדי שנה על ידי ראש עיריית חיפה לנבחרים מבין ותיקי חיפה, שעסקו בפעילות ציבורית למען העיר ותושביה במהלך חייהם, כאות תודה והוקרה על תרומה ארוכת שנים לעיר ולמדינה. האות מוענק אחת לשנה, ל־12–18 אנשים שנבחרים מקרב ההמלצות והמועמדויות שהוצגו. כל תושב או ארגון רשאי להציג המלצה למועמדות. מועמדים זכאים הם אנשים מעל לגיל 65, שעיקר פעילותם הציבורית הייתה למען החברה במדינה בכלל ובחיפה בפרט, רצוי שלא על מנת לקבל פרס. בעבר הייתה דרישה מן המועמד להתגורר בחיפה מעל 10 שנים ב־20 השנים האחרונות, אך כיום המועמד נדרש להיות תושב חיפה, או כזה שפעל מרבית חייו למען העיר חיפה. המועמדים נבחרים על ידי הוועדה הציבורית לבחירת יקיר חיפה, שמרכיבה רשימה של המועמדויות העומדות בקריטריונים. הוועדה מגישה את רשימת המועמדים הסופית לאישור מועצת העיר. העיטור מוענק מדי שנה החל משנות ה-60 של המאה ה-20. יקירי חיפה לשנת תשס"ו, באתר NHR יקירי חיפה לשנת תשס"ח, באתר zepo יקירי חיפה לשנת תש"ע(הקישור אינו פעיל), באתר חי-פה יקירי חיפה לשנת תשע"ג (אורכב 27.03.2018 בארכיון Wayback Machine), באתר עיריית חיפה יקירי חיפה לשנת תשע"ה, באתר עיריית חיפה יקירי חיפה לשנת תשע"ו, באתר עיריית חיפה יקירי חיפה לשנת תשע"ח, באתר עיריית חיפה יקירי חיפה לשנים תשע"ט-תש"ף , באתר עיריית חיפה יקירי חיפה לשנת 2020, באתר עיריית חיפה (הוענקו בשנת 2022) יקירי חיפה לשנת 2021, באתר עיריית חיפה (הוענקו בשנת 2023) קול קורא להמלצות ליקיר חיפה באתר עיריית חיפה אורנה נירנפלד, בגלל הדרת נשים: טקס לכבוד יקירי חיפה בסכנת ביטול, באתר nrg‏, 10 באוגוסט 2012
מסעותיו של טורין

מסעותיו של טורין (באנגלית: Torin's Passage) הוא משחק הרפתקה ממוחשב שפותח והופץ על ידי החברה סיירה. המשחק הוא משחק הפנטזיה השני שפותח על ידי אל לואו, המבוסס על סדרת פרידיין (מאת לויד אלכסנדר) ומזכיר רבות את סדרת "King's Quest". המשחק, שהופץ לראשונה בשנת 1995, מגולל את סיפורו של טורין, נער היוצא לשחרר את הוריו מקללה אכזרית, ועובר בדרך מסע של גילוי עצמי. הגרפיקה משובבת הלב של המשחק היא בסגנון דיסני, ודומה לזאת של King`s Quest VII שיצא שנה לפניו. אל לואו הגדיר בעצמו את המשחק: "כמו King's Quest, רק עם הומור". טורין, גיבור הסיפור, הוא בנם המאומץ של משפחת איכרים הגרים בממלכת סטרטה (Strata). יום אחד, מכשפה ששמה לייסנשיה חוטפת את הוריו של טורין, לוכדת אותם במעין גבישי קרח ענקיים, ולוקחת אותם איתה ל"אדמות שמתחת" (סדרה של עולמות הקיימים מתחת לאדמת סטרטה). טורין שנשלח לפני כן לעיר על ידי אביו, רואה את המאורע מרחוק ואינו יכול לעשות דבר. לאחר שהוא חוזר לביתו בריצה, הוא פוגש אדם זקן לבוש בברדס, המספר לו על המכשפה המרושעת, ואומר לו שכדי להציל את הוריו הוא חייב לרדת ל"אדמות שמתחת". טריילר של המשחק, משנת 1995, סרטון באתר יוטיוב מסעותיו של טורין, באתר PCGamingWiki (באנגלית)
טורין

האם התכוונתם ל... טורינו – עיר בצפון איטליה טורין טורמבר – דמות מן הסילמריליון מסעותיו של טורין – משחק מחשב טורן – פרובינציה לשעבר בצרפת (Touraine) אישים: ארנון טורין – שחיין ישראלי טורינו (פירושונים)
ברכה אחת מעין שלוש

ברכה אחת מעין שלוש (או בקיצור: ברכת מעין שלוש) היא ברכה אחרונה קצרה שנאמרת על חלק ממיני המאכלים. שמה של הברכה נובע מכך שהיא ברכה אחת שסדורה על פי סדר שלוש הברכות הראשונות של ברכת המזון, אלו העוסקות בהודאה על המזון, בהודאה על ארץ ישראל, ובבקשה לבניין ירושלים. חז"ל תיקנו לברך ברכה אחת מעין שלוש לאחר אכילת אחד משלושת הדברים הבאים: ערך מורחב – פת הבאה בכיסנין מאכל שנעשה מאחד מחמשת מיני דגן (כולם זנים של חיטה ושעורה, שני המינים הראשונים משבעת המינים) - שלא בצורת פת. בראשונים נחלקו מתי נחשב המאכל שהוא אינו בצורת פת, שלא יתחייבו לברך עליו ברכת 'המוציא לחם מן הארץ'. ערך מורחב – שבעת המינים לאחר אכילת אחד מחמשת המינים (מלבד חיטה ושעורה) הנוספים שנזכרו בפסוק המדבר בשבח ארץ ישראל, כולם פירות האילן: תאנים, רימונים, ענבים, זיתים ותמרים. כאשר מינים אלו מקורם מארץ ישראל, תיקנו להזכיר שבח זה של ארץ ישראל בלשון הברכה, במקום 'ועל הפירות' יש לומר 'ועל פירותיה'. לאחר שתיית יין הנעשה מגפן, יש לברך ברכה אחת מעין שלוש, שמשום חשיבותו של היין קבעו לו נוסח ברכה בפני עצמו, שלא כשאר משקים שמברכים אחר שתייתם ברכת בורא נפשות. בפתיחת ברכה זו, אומר "על הגפן ועל פרי הגפן", אבל נחלקו הראשונים אם חותם "על הארץ ועל הפירות" (או על פירותיה - בפירות ארץ ישראל), או שחותם "על הגפן ועל פרי הגפן" (או על פרי גפנה - בפירות ארץ ישראל). שתי הדעות מובאות בשולחן ערוך. ברכת מעין שלוש, באתר ויקיטקסט נוסחי ברכה אחת מעין שלוש בעדות השונות ברכת מעין שלוש – עדות המזרח / אשכנז לקריאה באתר אשובה אסופת מאמרים בנושא ברכת המזון וברכה מעין שלוש, באתר ספריית אסיף הלכות ברכות על מאכלים מחמשת מיני דגן בקיצור שולחן ערוך הרב אליעזר מלמד‏, ברכת מעין שלוש, באתר פניני הלכה כתב יד, ברכת מעין שלוש, מאה 20, ירושלים, בפרויקט "כתיב" באתר הספרייה הלאומית מידע על מעין שלוש בקטלוג הספרייה הלאומית שורה זו אינה מופיעה בגמרא, ונחלקו הראשונה אם נכון לאמרה. הזכרת שם השם פה לא מופיע בגמרא, ונחלקו הראשונה אם נכון לאמרה. יש סוברים לחתום "ועל הפרות" (או על פרותיה - בפרות ארץ ישראל), עיין בגוף המאמר. יש סוברים לחתום "ועל הפרות" (או על פרותיה - בפרות ארץ ישראל), עיין בגוף המאמר. ספר דברים, פרק ח', פסוק ח' או"ח רח:יא, ועיין שם במשנה ברורה שמבאר את דברי השולחן ערוך שכתב בנוסח קצת סתום.
הרעב הסובייטי (1932–1933)

הרעב הסובייטי בשנים 1932–1933 השפיע על כל האזורים מפיקי התבואה בברית המועצות: אוקראינה, צפון הקווקז, אזור הוולגה, דרום הרי אורל, מערב סיביר וקזחסטן. באוקראינה רעב זה מכונה הולודומור ויש רבים הרואים אותו כרצח עם. על פי הערכות שונות מתו ברעב זה ברחבי ברית המועצות בין 5 ל-8 מיליון איש. באוקראינה – 3.2 מיליון (הולודומור), בצפון הקווקז – 2.61 מיליון, בוולגה התחתונה – 2.74 מיליון, בשטח קזחסטן – כ-1–2.5 מיליון (לפי הערכות שונות) ובסיביר – 1.1 מיליון.[דרוש מקור] המשטר הסובייטי בראשות סטלין בברית המועצות כפה על האיכרים קולקטיביזציה של החקלאות. התוכנית נועדה להחליף את החקלאות הביזורית בחוות קטנות שהשתמשה באמצעים פשוטים ובסיסיים בלבד, בחקלאות ריכוזית המאורגנת בקולחוזים וסובחוזים, המשתמשת באמצעים מודרניים, בחוות גדולות, כך שניתן יהיה לייצר אוכל באופן יעיל יותר. הגורל הכלכלי של האיכר הסובייטי נשלט מעתה בידי הממשלה. היא קבעה מראש את מכסת יבול התבואה של הקולחוז ואספה אותו בכוח תמורת פיצוי חומרי מזערי. מכאן ואילך הותר לחברים בקולחוז למכור באופן פרטי רק תוצרת חקלאית שגודלה בחלקה קטנה בחצרם. המטרה המוצהרת של המדיניות הייתה החדרת מודרניזציה. בפועל הייצור צנח. התוכנית גרמה להרס מעמד איכרים שלם, ירידה דרסטית ברמת החיים של האוכלוסייה כולה, והאוכלוסייה הכפרית במיוחד, להתנגדות אלימה לשלטון בקרב מעמד זה, ולרעב הגדול באזורים אלה בשנים 1932–1933. הולודומור הרעב ברוסיה הסובייטית (1921–1922) אלק ד' אפשטיין, ג'נוסייד: טיהורים פוליטיים ואתניים בברית המועצות, 1918–1953, האוניברסיטה הפתוחה, תשס"ז 2007, פרק 2: דיכוי החקלאים ורעב יזום בתחילת שנות השלושים, עמ' 75–87. ״ברית המועצות הרעבות״ - פרק על הרעב בפודקאסט ״מינהר הזמן״, ״כאן״, תאגיד השידור הישראלי R.W. Davies and S.G. Wheatcroft, The Years of Hunger: Soviet Agriculture, 1931-1933 יונתן דקל-חן, מחנה משותף? : קואופרציה בהתיישבות היהודית החקלאית ברוסיה ובעולם, 1941-1880, יד טבנקין, 2008 ערך זה הוא קצרמר בנושא ברית המועצות ובנושא אסונות. אתם מוזמנים לתרום לוויקיפדיה ולהרחיב אותו.
ספורט אתגרי

ספורט אתגרי (הידוע גם כ-"ספורט אקסטרים") הוא כינוי לענפי ספורט חדשים הנחשבים למסוכנים במיוחד וכוללים פעילות ואדרנלין. ספורט אתגרי יכלול בדרך כלל אחד או יותר מהמרכיבים הבאים: מהירות, גובה וסכנה. רמת הסיכון מגוונת והיא משתנה בין הענפים השונים. הספורט האתגרי תפס תאוצה בין היתר בזכות משחקי האקסטרים – אירוע מתוקשר המרכז אליו את המקצוענים בכל תחומי הספורט האתגרי. חברות מסחריות הבינו את הפוטנציאל הטמון במשחקי האקסטרים וכיום הם מוצפים במפרסמים המאפשרים הפקה של אירועים נוצצים המושכים קהל רב. ענפי הספורט האתגרי חודרים אט-אט לזרם המרכזי, בנושא זה ניתן לציין את אולימפיאדת החורף לשנת 2002 בה הופיעו מספר ענפי ספורט אתגרי, ובהם סנובורד. באולימפיאדת טוקיו (2020) נוספו ענפי ספורט אתגרי כגון: גלישת גלים, סקייטבורדינג וטיפוס ספורטיבי. בגלל האופי של הספורט האתגרי הוא מושך בעיקר צעירים, ומתפתחת סביבו תרבות שלמה הכוללת ביגוד, מוזיקה ועוד. קיימים גם מקרים של משוגעים לדבר, שמוגדרים כ"מכורים לאדרנלין".
ואגאדוגו

ואגאדוגו (בצרפתית: Ouagadougou) היא בירת בורקינה פאסו והעיר הגדולה במדינה. בשנת 2019 התגוררו בעיר קרוב ל-2.5 מיליון תושבים. מקור העיר הוא במאה ה-15 כששבטי הנינסי התיישבו באזור. השבטים היו בוויכוח מתמיד עד שגיבור יוניוסי בשם וורבי, דמות חשובה בהיסטוריה של בורקינה פאסו, הוביל את שבטו לניצחון. הוא שינה את שם האזור מקוּמבי-טֵנגַה, כפי ששבטי הנינסי קראו לו, לווֹגוֹדוֹגוֹ, שמשמעות השם היא "היכן שאנשים מקבלים כבוד והערכה". השם הנוכחי, ואגאדוּגוּ, הוא ההגייה הצרפתית של השם. העיר הפכה לבירת אימפריית מוסי ב-1441 והפכה למקום מושבם הקבוע של שליטי האימפריה החל מ-1681. האימפריה נכבשה על ידי צרפת והפכה לחלק מהמושבה הצרפתית וולטה עילית (Haute Volta) בשנת 1919, לאחר שהצרפתים כבשו את האזור בשנת 1896. השלטון הצרפתי שינה את שם העיר לוואגאדוגו, והפך אותה לבירת המושבה. ב-1954, המסילה מחוף השנהב הגיעה לעיר. לאחר שהמושבה זכתה בעצמאות מצרפת בשנת 1960, הפכה העיר לבירת המדינה שנקראה אז וולטה עילית (ושינתה שמה לבורקינה פאסו רק בשנת 1984). העיר ממוקמת במרכז בורקינה פאסו ונבנתה סביב ארמונו של המוגהי נבאה- התואר למלך של האימפריה המוסית. היא מחולקת מבחינה מנהלית ל-5 רבעים המחולקים ל-30 גזרות. עיקר כלכלת העיר מתבססת על ייצור מזון וטקסטיל. בעיר נמצא נמל התעופה של וואגאדוגו, אשר ממנו יש טיסות למערב אפריקה ולאירופה. שני קווי רכבת מקשרים את העיר לאביג'אן בחוף השנהב, ולעיר קאיה בצפון בורקינה פאסו. כביש אחד מחבר את העיר עם ניאמיי, בירת ניז'ר. בעיר נמצאות שלוש אוניברסיטאות כשהגדולה ביניהן היא אוניברסיטת ואגאדוגו, שנוסדה בשנת 1974. בעיר ממוקמת הנהלת הבנק המרכזי של מערב אפריקה. המסגד המרכזי של ואגאדוגו הוא אחד הבניינים הגבוהים בעיר. השוק הגדול של ואגאדוגו היה אחד השווקים הגדולים ביותר במערב אפריקה, אך נשרף ב-2003 ומאז נשאר סגור. בעיר ממוקם המוזיאון הלאומי של בורקינה פאסו. קנדה קוויבק סיטי, קוויבק, קנדה אתר על ואגאדוגו, בארכיון האינטרנט (בצרפתית) ואגאדוגו, באתר אנציקלופדיה בריטניקה (באנגלית) ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
אולג גרבר

אולג גרבר (אנגלית: Oleg Grabar; ‏1929 - 8 בינואר 2011) היה היסטוריון וארכאולוג צרפתי-אמריקאי, שהתמחה באדריכלות ובאמנות אסלאמית. אולג גרבר נולד וגדל בשטרסבורג שבצרפת, כבכור שבין שני אחים, לאנדרה גרבר שהיה היסטוריון בעל שם של האמנות הביזנטית, ב-1948 קיבל אולג גרבר תעודת בגרות מאוניברסיטת פריז בהיסטוריה של העת העתיקה, של ימי הביניים ושל העת החדשה. הוא היגר לארצות הברית ב-1948 ועשה את חוק לימודיו לתואר הראשון בקולג' הרווארד בהיסטוריה של ימי הביניים. קיבל את התארים השני והשלישי באוניברסיטת פרינסטון השלים את עבודת הדוקטורט ב-1955 בשפות וספרויות מזרחיות ובהיסטוריה של האמנות. נושא הדיסרטציה היה: האמנות הטקסית בחצר בית אומיה. ב-1955. הוא שירת כחבר סגל באוניברסיטת מישיגן בשנים 1954–1969, ב-1965 התמנה לפרופסור, אחר כך התמנה לפרופסור באוניברסיטת הרווארד. גרבר קיבל מינוי של מופקד הקתדרה על שם אגה חאן (Aga Khan) לאמנות ואדריכלות אסלאמית ב-1980 ונשאר בהרווארד עד 1990, אז הוא הצטרף לסגל המכון למחקר מתקדם בפרינסטון. הוא כיהן במכון עד ל-1998 אז פרש לגמלאות כפרופסור אמריטוס. ב-1984 ייסד את Muqarnas, שנתון המוקדש בלעדית לאמנות ולאדריכלות אסלאמית. גרבר שימש במשך עשר השנים הראשונות לקיומו של השנתון כעורכו. כתב העת ראה אור בשני הגיליונות הראשונים בהוצאת אוניברסיטת ייל ומאז הוא יוצא לאור בהוצאת בריל. כתב ערכים באנציקלופדיה בריטניקה וב-Cambridge Histories Online. זוכה פרס לוי דלה וידה בלימודי האסלאם, מאוניברסיטת קליפורניה בלוס אנג'לס, ב-1996. זכה במדליית צ'ארס לאנג פריר המכון הסמיתסוני ב-2001, לפניו קיבלו רק עשרה אנשים את המדליה מאז החלו לקבלה לראשונה בשנת 1956. חבר האקדמיה האמריקאית לאמנויות ולמדעים, חבר בחברה הפילוסופית האמריקאית, חבר באקדמיה הבריטית למדעים (נבחר ב-1988), חבר באקדמיה האוסטרית למדעים, חבר המכון של צרפת, חבר האקדמיה לימי הביניים של אמריקה, חבר המכון הארכאולוגי הגרמני, חבר המכון ללימודי המזרח התיכון והרחוק ברומא וחבר הגלריה הלאומית לאמנויות. Essays in honor of Oleg Grabar: contributed by his students, Muqarnas: An Annual on Islamic art and Architecture, Volume 10, Leiden : E. J. Brill, 1993 בתוך ספר היובל: מאמר הסוקר את חייו ומחקריו: Oleg Grabar", pp. vii-ix". ביבליוגרפיה של כתביו: "Bibliography, 1953-93", pp. ix-xiii. City in the Desert with Reneta Holod, James Knustad, and William Trousdale, Harvard University Press, (1978) Epic Images and Contemporary History: The Illustrations of the Great Mongol Shahnama (1982) The Mediation of Ornament (1992) The Shape of the Holy: Early Islamic Jerusalem Late Antiquity: A Guide to the Post-Classical World, with Glen Bowersock and Peter Brown, Harvard University Press, (1999) The Art and Architecture of Islam 650-1250 (with Richard Ettinghausen and Marilyn Jenkins-Madina, 2001) Interpreting Late Antiquity Essays on the Postclassical World edited with G. W. Bowersock, Peter Brown, Harvard University Press, (2001) Mostly Miniatures (2002) The Dome of the Rock, Harvard University Press, (2006) עמוד הבית של אולג גרבר, באתר המכון למחקר מתקדם, בפרינסטון אולג גרבר באתר: רעיונות גדולים. הוגים גדולים מילון להיסטוריונים, אולג גרבר לזכרו: אולג גרבר (2011-1929) - המכון ללימודי האסלאם
בעל זבוב

האם התכוונתם ל... בעל זבוב (אל) – האל הכנעני שטן – דמות מיתולוגית המופיעה בדתות שונות, ושאחד מכינויה הוא "בעל זבוב" בעל זבוב (ספר) – ספר של ויליאם גולדינג בעל זבוב (סרט, 1990) – עיבוד קולנועי של הספר
איסאני

איסאני (בגאורגית: ისანი) הוא אחד מהפרוורים העתיקים בטביליסי, גאורגיה, הנמצא על הגדה השמאלית של נהר הקורה. מקור שם הרובע הוא מהמילה הערבית היסאני והתייחסה במקור למצודת איסאני שהגנה על העיר מהתקפה מצפון-מערב, במאות ה-11 וה-12. הפרוור נזכר לראשונה במאה ה-11, בתקופת השלטון הערבי בעיר, כמקום המלא במעיינות. בשנת 1045 ניסה בגרט הרביעי, מלך הממלכה הגאורגית המאוחדת, לכבוש את טביליסי. הוא הצליח להיכנס לעיר אבל נתקל בהתנגדות נואשת של חיל המצב הערבי בפרבר המבוצר. בשנת 1122, בנה דוד הבנאי, לאחר שכבש את העיר והפך אותה לבירת ממלכתו, את "הארמון המבוצר" על צוק לשפת נהר הקורה. בשנת 1177, התקוממו אצילי הממלכה, כנגד גיאורגי השלישי, והכריזו על הנסיך דמנה, בנו של דוד החמישי, שהיה מוכר בקרב האופוזיציה האריסטוקרטית כטוען החוקי לכתר. גיאורגי נמלט ל"ארמון המבוצר" עד שהצבא המלכותי הכניע את המורדים. מאוחר יותר נכלל ברובע מטחי. בחלוקה המחודשת של טביליסי לרבעים אוחדה איסאני עם סאמגורי לרובע איסאני-סאמגורי. ערך זה הוא קצרמר בנושא יישובים בגאורגיה. אתם מוזמנים לתרום לוויקיפדיה ולהרחיב אותו.
שורטי

הילה ניסימוב, הידועה בכינויה שורטי (נולדה ב-4 ביולי 1983 בבת ים), היא ראפרית, זמרת ומנחת טלוויזיה ישראלית. בילדותה ובנעוריה נעה משפחתה בין ארצות הברית לישראל בעקבות עבודתו של אביה, שהיה קבלן. ניסימוב, הידועה כ"שורטי", החלה את הקריירה המוזיקלית שלה בשנת 2000 כאשר השתתפה באלבום האוסף של מאד מאן "מיקרופון למקסימום", בשיר "מיקרופון למקסימום". ב-2001 השתתפה באלבום השני, "מיקרופון למקסימום 2" בשירים "מי הדיווה" עם MC שירי ו"לא משנה" עם אמ.סי מני וסניקס. בשנת 2002 הוציאה את הסינגל "תהיי לי לפנטזיה" ביחד עם אבי מסיקה. הסינגל נכנס לאלבומו מ-2004, "מציאות מדומה". היא התפרסמה לראשונה בשנת 2004, כשהשתתפה בפרויקט של אבי מסיקה "ילדים גדולים", בביצועים מחודשים ל"שכונת חיים" ולשיר הנושא של סדרת הטלוויזיה "פינוקיו" (יחד עם אבי מסיקה ומורן אהרוני), לו גם כתבה קטעי ראפ חדשים. ב-2005 הוציאה את אלבום הבכורה שלה, "לאלף את הסוררת", ממנו התפרסם שיר הנושא, "לאלף את הסוררת". באלבום, שכלל שירי היפ הופ וראפ לצד בלדות וקטעים אינסטרומנטליים, השתתפו בין השאר דניאל סלומון, שרי, מסיקה וקוואמי. בשירי האלבום ביטאה ניסימוב את דעותיה על תעשיית המוזיקה הישראלית, וחשפה את נטיותיה המיניות כלסבית. בשנת 2006 החלה להנחות, לצד גיא אריאלי, את תוכנית הנוער "מיי בלוג" במסגרת שידורי "רשת" של ערוץ 2. בהמשך אותה שנה הוציאה סינגל בשם "חצי רגל בחוץ, חצי רגל בפנים". בתחילת 2007 הצטרפה לצוות כתבי ערוץ 24, והוציאה סינגל בשם "שופ שופ". ב-30 במאי 2010 נדקרה מחוץ לפאב בתל אביב, ונפצעה באורח בינוני. החקירה העלתה כי התוקפת דקרה את שורטי כנקמה על כך שהחלה לצאת עם בת זוגה לשעבר. שורטי, שהייתה, כאמור, דמות בולטת בקהילה הלסבית, החלה בשלב מסוים לצאת עם גברים. בשנת 2016 הוציאה קליפ, בהשתתפותו של אילן אוספליק, לשיר "צבעים". ב-2019 השתתפה בתוכנית הריאליטי בישול "משחקי השף", כאשר הייתה בנבחרת של השף אסף גרניט, אך הודחה בהדחה השישית. ב-2020 התחילה זוגיות עם שני גולדשטיין, לאחר כחצי שנה נפרדו. לאלף את הסוררת (2005) סוכריות חמוצות (2012) שורטי, ברשת החברתית אקס (טוויטר) שורטי, במיזם "אישים" לתיעוד היצירה הישראלית שורטי, באתר שירונט שורטי, באתר MusicBrainz (באנגלית) שורטי, באתר Tab4u שורטי, באתר סטריאו ומונו שורטי, דף שער בספרייה הלאומית שורטי, באתר MOOMA (בארכיון האינטרנט) ערוץ היוטיוב הרשמי של שורטי הפורום הרשמי של שורטי - נסגר שורטי, בפרויקט "אישים" לתיעוד היצירה הישראלית אמיר עמרמי, ראיון: הליריסיסטית, באתר nana10‏, 3 בדצמבר 2005 ערן סוויסה, רייטינג, "הייתי בטוחה שאני הולכת למות", באתר nrg‏, 9 ביוני 2010 אסף נבו, ‏"שמעתי שאמרו שהדקירה הצילה לי את הקריירה, וצחקתי", באתר ‏מאקו‏, 17 במאי 2011 אילונה אברמסון, עכבר העיר אונליין, שורטי: "תוך שנה אני אשלוט על כל העיר הזאת", באתר הארץ, 7 באוקטובר 2016 אלי סניור, הראפרית שורטי נדקרה על-ידי אשה שהכירה, באתר ynet, 30 במאי 2010 איילה חננאל ואריאל נוי‏, הראפרית שורטי נדקרה מחוץ למועדון בת"א, באתר וואלה, 30 במאי 2010 מערכת mako מוזיקה, ‏שורטי מותחת גבולות בקליפ חדש, באתר ‏מאקו‏, 14 ביולי 2016
הספינה הטרופה מאולובורון

הספינה הטרופה מאולובורון ספינה טרופה מהמאה ה-14 לפנה"ס (מתקופת הברונזה המאוחרת), אשר מטענה הגדוש הכיל כ-18 אלף פריטים וסחורות מכל רחבי הים התיכון. הספינה נמצאה ב-1982 על ידי צוללים טורקים, דרומית לעיירה קאש (Kaş), אשר באנטליה, טורקיה. הספינה היא חלק מקשרי מסחר בינלאומיים שהתקיימו באגן המזרחי של הים התיכון. קשרים אלה התקיימו עוד בסוף האלף ה-3 לפנה"ס. מערכת זאת התפתחה מאוד במחצית השנייה של האלף ה-2 לפנה"ס בתקופת הברונזה המאוחרת. הספינה נבנתה בשיטת ה"ציפוי קודם", שבה גוף הספינה, הציפוי, נבנה תחילה, וחיזוקי הרוחב הצלעות, הותקנו לאחר מכן. אורך הספינה כ-15 מטרים, והיא יכלה לשאת כ-20 טונות מטען. הספינה מתוארכת לתקופת הברונזה המאוחרת. מוצא הספינה אינו ידוע בוודאות, וההשערות כוללות את יוון המיקנית, כנען, מצרים או אשור. המטען הרב בספינה אולי מרמז כי היא הייתה בדרכה לנהר הנילוס, ששימש כמרכז סחר בתקופה, אולי לאחד מפרעוני מצרים העתיקה. הספינה נשאה מטען של חומרי גלם מגוונים ממטילי נחושת ובדיל, זכוכית, חטי פילים ועד שרידי עצי הובנה. בנוסף נמצאו בספינה עשרות קנקנים "כנעניים" ופיטסים (סוג נוסף של כדים גדולים). הספינה ומטענה מייצגים את אופייה של הפעילות המסחרית בתקופת הברונזה המאוחרת ברחבי המזרח הקדום. כ-10 טון מטילי נחושת כ-1 טון מטילי בדיל זכוכית גולמית עץ הבנה (Ebony) ממקור מצרי שנהב פיל, שנהב היפופוטם ענבר זהב ביצי יען שרף אלה ארצישראלית, בקערות כנעניות מזון: בלוטים, שקדים, תאנים, זיתים, רימונים. כלי שנהב כלים מחרסינה מסוג פיאנס גביע זהב כלי ארד תכשיטי זהב וכסף: עגילים וטבעות. חרפושית הנושאת את שמה של נפרטיטי, אשת אחנתון כ-6 חניתות חרב ממקור איטלקי גרזן אבן למטרות פולחן Bahn, P. 100 Great Archaeological Discoveries, Paul Bahn, Ed., with/ Barnes, G; Bird, C; Bogucki, P; Duke, P; Edens, C; Gill, D; Hoffecker, J; Mee, C; Schreiber, K; Snape, S; Stone, A; Tarlow, S; and Thackeray, A; (Barnes & Noble Books, New York; Wiedenfield & Nicolson Ltd, Orion House, London), c 1995. No. 42, The Ulu Burun Shipwreck, by Dr. Christopher Mee, School of Archaeology, University of Liverpool, England Cemal Pulak, "The Uluburun Shipwreck: An Overview", The International Journal of Nautical Archaeology 27.3 (1998), pp.188-224 S. Sherratt, "Circulation of metals and the end of the Bronze Age in the Eastern Mediterranean", in: C F E Pare (ed.) Circulation of Metals in Bronze Age Europe, Oxford 2000, pp.82 ff Cemal Pulak, "Balance weights from the Late Bronze Age shipwreck at Uluburun" in: C F E Pare (ed.) Circulation of Metals in Bronze Age Europe, Oxford, 2000 Michael Rice Jones (במאי 2007). Oxhide Ingots, Copper Production, and the Mediterranean Trade in Copper and other Metals in the Bronze Age (PDF). Texas A&M University. pp. 448 pages. {{cite book}}: (עזרה)(הקישור אינו פעיל) מדיה וקבצים בנושא ספינה טרופה מאולו-בורון בוויקישיתוף מדיה וקבצים בנושא ממצאים מהספינה טרופה מאולו-בורון בוויקישיתוף מדיה וקבצים בנושא מוזיאון הארכאולוגיה התת-ימי של בודרום - ספינות טרופות בוויקישיתוף אתר הספינה הטרופה מאולו-בורון, קולג' אליס, פיטסבורג פנסילבניה מהי הספינה מאולובורון?, באתר אנציקלופדית אאוריקה הספינה הטרופה מאולובורון, באתר אנציקלופדיית ההיסטוריה העולמית (באנגלית) מבנה כלי שיט עתיקים, באתר מוזיאון הכט
משה לוי (פירושונים)

האם התכוונתם ל... אנשי צבא משה לוי (רב-אלוף) - הרמטכ"ל ה-12 של צה"ל משה לוי (חייל) – חייל צה"ל שקיבל את עיטור הגבורה על פעולותיו בעקבות התקלות במארב מצרי בעת מלחמת יום הכיפורים משה לוי (קצין תותחנים) – מפקד אגד ארטילרי 282 במלחמת יום הכיפורים אמנים משה לוי (מוזיקאי) – מפיק ומעבד מוזיקלי משה הלוי – במאי תיאטרון ישראלי אחרים משה לוי (כימאי) – כימאי שהיה פרופסור במכון ויצמן למדע משה לוי (ספורטאי) – אלוף פאראלימפי ישראלי משה לוי (מזריק הנפט) – "מזריק הנפט" מחולון, עבריין מפורסם משה לוי (ראש מועצה מקומית) – ראש מועצת נס ציונה בעבר משה לוי (רב) – מראשי ישיבת כיסא רחמים משה לוי (בת ים) – רבה הספרדי של בת ים משה הלוי (בלוגר) – בלוגר ישראלי משה לוי (פרופסור) – פרופסור למימון באוניברסיטה העברית משה הלוי (פירושונים) משה לוין
איבר יעקובסון

איבר יעקובסון (באנגלית: Vomeronasal Organ‏, VNO) הוא איבר הרחה נוסף לאף הקיים אצל בעלי חיים. האיבר ממוקם בעצם וומר (vomer bone) המצויה בין האף לבין הפה. תאי העצב המצויים באיבר מסוגלים לזהות תרכובות כימיות שונות. נחשים משתמשים באיבר זה להרחת הטרף שלהם על ידי שליפת הלשון. אצל חתולים, איבר זה קטן ובלתי מפותח, ולכן ניתן לראות חתולים המפשילים את שפתותיהם בתגובת פלהמן, במטרה להביא אוויר אל איבר יעקובסון. רוב בעלי החיים שלהם איבר יעקובסון מפותח משתמשים בו על מנת לזהות פרומונים, אף שחלק מהפרומונים מורגש גם על ידי האף. איבר יעקובסון מתנוון במהלך ההתפתחות העוברית האנושית, בדומה לכרישים, עטלפים וקופים. טרם נמצא כל חיבור עצבי בין האיבר האנושי המנוון לבין מערכת העצבים המרכזית, על אף מחקרים מדוקדקים ונשנים למציאת קשר ביניהם. כמו כן נמצא כי הגנים הנושאים את המידע הדרוש לייצור קולטני הפרומונים באיבר יעקובסון התנוונו כבר לפני כ-23 מיליוני שנים במהלך האבולוציה האנושית. עם זאת, קיים מגוון רחב של עדויות התומכות בכך שקולטנים באף האנושי מסוגלים לזהות מספר פרומונים. כך למשל, נמצא כי תינוקות בני יומם נמשכים לריח השד האמהי. בשנת 1703 דיווח האנטומאי ההולנדי פרדריק רויש (Frederik Ruysch) לראשונה על האיבר בבני אדם. לאחר שהאנטומאי היהודי-דני לודוויג לוין יעקובסון דיווח בשנים 1811, 1813 על זיהוי האיבר ביונקים אחרים, נקרא האיבר על שמו. מדיה וקבצים בנושא איבר יעקובסון בוויקישיתוף איבר יעקובסון, באתר אנציקלופדיה בריטניקה (באנגלית) Peter A. Brennan ו- Frank Zufall,‏ Review Article Pheromonal communication in vertebrates, באתר nature (לקוח מכתב העת Nature מספר 444, שיצא לאור ב-16 בנובמבר 2006, עמודים 308–315) H Varendi, RH Porter,‏ Breast odour as the only maternal stimulus elicits crawling towards the odour source, באתר Wiley (נלקח מ-Acta Paediatrica, כרך 90, גיליון 4, עמודים 372–375, אפריל 2001) Bhatnagar Kunwar P. ו- Smith Timothy D., The human vomeronasal organ. V. An interpretation of its discovery by Ruysch, Jacobson, or Kölliker, with an english translation of Kölliker (1877)‎, באתר inist (לקוח מכתב העת The Anatomical Record, כרך 270B, שיצא בשנת 2003, עמודים 4–15)